Natalja Antjuh

Natalja Nikolajevna Antjuh (, s. 26. kesäkuuta 1981 Leningrad, Neuvostoliitto) on venäläinen yleisurheilija, joka kilpailee pääasiassa 400 metrillä ja 400 metrin aitajuoksussa. Antjuh oli ensimmäisen kerran arvokisoissa Edmontonin MM-kisoissa 2001, jolloin hän karsiutui 400 metrin alkuerissä. Vuonna 2002 hän voitti sisäratojen Euroopan mestaruuden ja oli mukana Venäjän 4 × 400 metrin viestijuoksujoukkueessa, joka voitti hopeaa Münchenin EM-kisoissa. Antjuh oli jälleen Venäjän viestijoukkueen jäsen, kun se voitti sisäratojen maailmanmestaruuden Birminghamin 2003 ja Budapestin 2004 MM-kisoissa. Ateenan olympialaisissa hän voitti pronssia henkilökohtaisessa kilpailussa ajalla 49,89 ja oli viestissä hopealla. Kauden lopuksi hän sijoittui IAAF:n yleisurheilufinaalissa viidenneksi. Vuonna 2005 Antjuh voitti Euroopan cupin, mutta karsiutui Helsingin MM-kisoissa välierissä. Viestissä hän oli mukana voittamassa maailmanmestaruuden. Kauden lopuksi hän oli IAAF:n yleisurheilufinaalissa kahdeksas. Antjuh voitti viestijuoksussa sisäratojen maailmanmestaruuden myös Moskovan MM-kisoissa 2006. Birminghamin EM- hallikilpailuissa 2007 hän kuului viestissä Venäjän hopeajoukkueeseen. Osakan MM-kilpailuissa 2007 hän sijoittui 400 metrillä kuudenneksi. Torinon EM- hallikilpailuissa 2009 hän sijoittui 400 metrillä neljänneksi ja voitti kultaa 4 × 400 metrin viestissä. Berliinin MM-kilpailuissa 2009 hän kilpaili 400 metrin aitajuoksussa ja sijoittui kuudenneksi ennätyksellään 54,11 s.Berliini 2009 – N 400 m aj tulokset, IAAF 4 × 400 metrin viestissä hän voitti pronssia juostuaan alkuerissä Venäjän joukkueessa. Hän voitti 400 metrin aitajuoksun Euroopan joukkuemestaruuskilpailuissa 2010 ja saman lajin Euroopan-mestaruuden Barcelonassa 2010 ennätyksellään 52,92. Daegun MM-kilpailuissa 2011 hän sijoittui kolmanneksi sekä 400 metrin aitajuoksussa että 4 × 400 metrin viestissä. Venäjän viestijoukkueen suoritus kuitenkin hylättiin myöhemmin dopingrikkomusten takia. Antjuh voitti olympiakultaa 400 metrin aitajuoksussa Lontoossa 2012 ennätyksellään 52,70. Lisäksi hän juoksi ankkuriosuuden Venäjän joukkueessa 4 × 400 metrin viestissä. Venäjän joukkue sijoittui viestissä alun perin toiseksi, mutta kummatkin mitalit hylättiin myöhemmin dopingrikkomusten takia. Moskovan MM-kilpailuissa 2013 Antjuh karsiutui 400 metrin aitajuoksun välierissä ja juoksi alkuerissä Venäjän 4 × 400 metrin viestijoukkueessa. Loppukilpailussa toisella kokoonpanolla juossut joukkue voitti kilpailun alun perin, mutta joukkueen suoritus hylättiin myöhemmin dopingrikkomusten takia. Huhtikuun 2021 alussa urheilun kansainvälinen vetoomustuomioistuin asetti Antjuhin neljän vuoden kilpailukieltoon doping-määräysten rikkomisesta. Hänen 30. kesäkuuta 2013 lähtien tehdyt tuloksensa hylättiin jälkikäteen. Vuonna 2022 Antjuhin kilpailutulosten hylkäykset laajennettiin alkamaan päivämäärästä 15. heinäkuuta 2012. ==Henkilökohtaiset ennätykset== ;Ulkoradat * 200 metrin juoksu: 22,73 (2012) * 400 metrin juoksu: 49,85 (2004) * 400 metrin aitajuoksu: 52,70 (2012) ;Sisäradat * 200 metrin juoksu: 23,56 (2005) * 400 metrin juoksu: 50,37 (2006) ==Lähteet== * * ===Viitteet=== Luokka:Venäläiset pikajuoksijat Luokka:Venäläiset 400 metrin aitajuoksijat Luokka:Venäläiset olympiamitalistit Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1981 syntyneet Luokka:Elävät henkilöt